
01/18.7/12941-2026

	Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման մեջ փոփոխություններ և լրացումներ կատարելու մասին»  նախագծի նախաբանը շարադրել հետևյալ խմբագրությամբ՝
«Հիմք ընդունելով «Քաղաքաշինության մասին» օրենքի 10-րդ հոդվածի 1-ին մասի 15-րդ կետը և 23-րդ հոդվածը և ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերով՝ Հայաստանի Հանրապետության կառավարությունը որոշում է.»։
	

Ընդունվել է, խմբագրվել է.

	2093-Ն որոշման N 2 հավելվածի «Եզրահանգումներ» բաժնի չորրորդ պարբերությունը տեղափոխել՝ դարձնելով երրորդ պարբերություն, իսկ նույն բաժնի երրորդ պարբերությունը դարձնել չորրորդ պարբերություն և շարադրել հետևյալ խմբագրությամբ.
«Վերանորոգման/հիմնանորոգման համար ընտրված և N 3 հավելվածի համաձայն հաստատված՝ Հայաստանի Հանրապետության կառավարության «Մինչև 2026 թվականը կառուցվող, հիմնանորոգվող կամ վերակառուցվող 300 դպրոցներ» ծրագրում ընդգրկված յուրաքանչյուր դպրոցի համար իրականացված կարիքների գնահատման արդյունքում արձանագրված վերանորոգման/հիմնանորոգման աշխատանքները համարվում են շինարարության թույլտվություն չպահանջող աշխատանքներ։»։
N 2 հավելվածի «Եզրահանգումներ» բաժնի 11-րդ կետից հետո լրացնել հետևյալ բովանդակությամբ նոր՝ 12-22-րդ կետերով.
«12. տանիքի ամբողջական կամ մասնակի փոխարինում,
13. դռների ամբողջական կամ մասնակի փոխարինում,
14. պատուհանների ամբողջական կամ մասնակի փոխարինում,
15. հատակների ամբողջական կամ մասնակի փոխարինում,
16. ջերմագազամատակարարման և օդափոխության համակարգերի ամբողջական կամ մասնակի փոխարինում,
17. ջրամատակարարման և ջրահեռացման համակարգերի ամբողջական կամ մասնակի փոխարինում,
18. արտաքին և ներքին էլեկտրական համակարգերի ամբողջական կամ մասնակի
փոխարինում,
19. կապի համակարգերի ամբողջական կամ մասնակի փոխարինում,
20. հակահրդեհային համակարգերի ամբողջական կամ մասնակի փոխարինում,
21. շենքերի և շինությունների երեսպատման աշխատանքների ամբողջական կամ մասնակի իրականացում,
22. կոնստրուկցիաների պահպանմանն ուղղված տեղային աշխատանքներ։»։

	Ընդունվել է, խմբագրվել է:


	N 2093-Ն որոշման N 2 հավելվածի «Եզրահանգումներ» բաժնի՝ սույն առաջարկությամբ նոր խմբագրությամբ շարադրվող չորրորդ պարբերությունից հետո լրացնել հետևյալ բովանդակությամբ նոր՝ հինգերորդ պարբերությամբ.
«Սույն բաժնի չորրորդ պարբերությամբ սահմանված՝ շինարարության թույլտվություն չպահանջող աշխատանքների կատարման և (կամ) դրանց նկատմամբ իրականացվող վերահսկողության, այդ թվում՝ թաքնված աշխատանքների բացման, ստուգման կամ ընդունման արդյունքում բացահայտված՝ նախապես չնախատեսված այն աշխատանքները, որոնք այլ դեպքերում հանդիսանում են շինարարության թույլտվություն պահանջող աշխատանքներ, նույնպես իրականացվում են առանց շինարարության թույլտվության, բացառությամբ շենքի կամ շինության կրող և այլ կոնստրուկտիվ տարրերի (կառույցների) փոփոխություն, ուժեղացում կամ փոխարինում նախատեսող, ինչպես նաև դրանց վրա ազդող աշխատանքների։»։
Նույն բաժինը լրացնել հետևյալ բովանդակությամբ նոր՝ վեցերորդ պարբերությամբ.
«Սույն բաժնի հինգերորդ պարբերությամբ նախատեսված աշխատանքի անհրաժեշտությունը և ծավալն արձանագրվում են համապատասխան ակտով՝ մինչև տվյալ աշխատանքի իրականացումը։»։



	


Ընդունվել է, խմբագրվել է.

	
N 2093-Ն որոշման 2-րդ կետը 1.1-ին ենթակետից հետո լրացնել հետևյալ բովանդակությամբ 1.2-րդ ենթակետով.
«1.2) սույն որոշման N 1 և N 3 հավելվածներում ընդգրկված դպրոցների համար նախատեսված կառուցման, վերակառուցման, հիմնանորոգման կամ վերանորոգման աշխատանքների իրականացման ընթացքում տեխնիկական հետազննության եզրակացությամբ, ճարտարագիտական ուսումնասիրությունների արդյունքներով կամ սահմանված կարգով մշակված նախագծային փաստաթղթերով հիմնավորված՝ գոյություն ունեցող շենքի կամ շինության ամբողջական կամ մասնակի քանդումը (ապամոնտաժումը), եթե առանց դրա հնարավոր չէ իրականացնել ծրագրով նախատեսված աշխատանքները կամ ապահովել պարտադիր նորմատիվատեխնիկական պահանջների կատարումը, համարվում է սույն որոշմամբ հաստատված ծրագրով նախատեսված աշխատանք։
Եթե սույն ենթակետով նախատեսված ամբողջական կամ մասնակի քանդման (ապամոնտաժման) անհրաժեշտությունը հանգեցնում է համապատասխան հավելվածով տվյալ դպրոցի համար սահմանված շինարարական միջամտության տեսակի փոփոխության, համապատասխան քանդումը (ապամոնտաժումը) և փոփոխված միջամտությանը համապատասխան հետագա աշխատանքներն իրականացվում են ծրագրում համապատասխան փոփոխությունն ուժի մեջ մտնելուց հետո։»։

	






Ընդունվել է, խմբագրվել է.

	
Կոմիտեի կողմից ներկայացված դպրոցների ցանկով N 2093-Ն որոշման հավելվածների արդիականացման վերաբերյալ
Նույն նախագծով ամբողջականացնել նաև ՀՀ քաղաքաշինության կոմիտեի կողմից ներկայացված ցանկում ներառված դպրոցների ծրագրային տվյալները։
1) N 3 հավելվածում արդեն ընդգրկված, սակայն Կոմիտեի ներկայացրած արդիական տվյալների համաձայն նոր մասնաշենքի կառուցում ևս նախատեսող դպրոցների միջամտության տեսակը համապատասխանեցնել փաստացի ծրագրային լուծմանը։
Դրանք են՝ Կաքավաձորի, Քուչակի, Քարաշենի, Ագարակի Տ. Թերլեմեզյանի անվան, Երնջատափի Ե. Չարենցի անվան, Մելիքգյուղի, Հովտամեջի միջնակարգ դպրոցները և Երևանի Ա. Հովհաննիսյանի անվան հ. 194 հիմնական դպրոցը։
Եթե գործող ուսումնական շենքի վերանորոգման/հիմնանորոգման բաղադրիչը պահպանվում է, առաջարկում ենք միջամտությունը ձևակերպել՝ «նոր մասնաշենքի կառուցում, ուսումնական մասնաշենքի վերանորոգում/հիմնանորոգում», իսկ եթե գործող շենքի վերանորոգման/հիմնանորոգման բաղադրիչն այլևս նախատեսված չէ՝ միջամտության ձևակերպումը համապատասխանեցնել փաստացի հաստատված նախագծային լուծմանը։
	

Չի ընդունվել: Առաջարկը կդիտարկվի հաջորդ փոփոխության ժամանակ:

	2) Աղձքի միջնակարգ դպրոցի մասով, որը ներկայում N 3 հավելվածում ընդգրկված է «վերանորոգում/հիմնանորոգում» միջամտությամբ, իսկ Կոմիտեի արդիականացված ցանկով նախատեսված է «կառուցում», ճշտել նախատեսվող լուծման բնույթը և, ամբողջական նոր կառուցման դեպքում, այն համապատասխանաբար արտացոլել N 1 հավելվածում՝ միաժամանակ վերանայելով N 3 հավելվածի գործող գրառումը։
	Չի ընդունվել: Առաջարկը կդիտարկվի հաջորդ փոփոխության ժամանակ:

	3) Ախուրյանի Ն. Աղբալյանի ավագ դպրոցի և Սարդարապատի միջնակարգ դպրոցի մասով գործող N 3 հավելվածի գրառումները համադրել ներկայացված նոր տվյալների հետ և փոփոխություն կատարել միայն այն մասով, որով նոր նախատեսվող աշխատանքների ծավալը չի ընդգրկվում գործող համակցված միջամտության շրջանակում։ Սարդարապատի դպրոցի մասով միաժամանակ անհրաժեշտ է հաշվի առնել ներկայացված տեղեկությունը՝ ուսումնական մասնաշենքի վերանորոգման աշխատանքների կասեցման վերաբերյալ։
	Չի ընդունվել: Առաջարկը կդիտարկվի հաջորդ փոփոխության ժամանակ:

	4) N 1 հավելվածը համապատասխան տվյալների ճշտումից հետո լրացնել ծրագրում ներկայում չընդգրկված հետևյալ օբյեկտներով՝
· Երևանի N 12 հիմնական դպրոց՝ կառուցում
· Երևանի N 156 հիմնական դպրոց՝ կառուցում,
· Երևանի N 136 հիմնական դպրոց՝ կառուցում,
· Երևանի Վ. Թեքեյանի անվան N 92 հիմնական դպրոց՝ կառուցում,
· Արագածի Մ. Մեխակյանի անվան միջնակարգ դպրոց՝ կառուցում,
· Արմավիրի N 6 հիմնական դպրոց՝ կառուցում,
· Արտիմետի միջնակարգ դպրոց՝ կառուցում,
· Ջանֆիդայի Է. Դաշտոյանի անվան միջնակարգ դպրոց՝ կառուցում,
· Շահումյանի միջնակարգ դպրոց՝ կառուցում,
· Արմավիրի N 8 հիմնական դպրոց՝ կառուցում,
· Փշատավանի միջնակարգ դպրոց՝ կառուցում,
· Մրգաստանի միջնակարգ դպրոց՝ կառուցում, մարզադահլիճի կառուցում,
· Վերին Գետաշենի N 2 միջնակարգ դպրոց՝ կառուցում,
· Գագարինի միջնակարգ դպրոց՝ կառուցում,
· Ալավերդու N 12 հիմնական դպրոց՝ կառուցում,
· Իջևանի Գառնիկ Անանյանի անվան ավագ դպրոց՝ ուսումնական շենքի կառուցում, մարզադահլիճի վերակառուցում,
· Ձորակապի միջնակարգ դպրոցի մարզադահլիճ՝ մարզադահլիճի կառուցում։
	Ընդունվել է, խմբագրվել է.

	5) ԵՊՀ ՍԹԵՄ դպրոցի մասով լրացնել N 1 հավելվածում առկա՝ պատվիրատու մարմնի վերաբերյալ բացակայող տեղեկատվությունը՝ ծրագրի իրականացման համար փաստացի սահմանված իրավասությունների բաշխմանը համապատասխան։
	Չի ընդունվել: Առաջարկը կդիտարկվի հաջորդ փոփոխության ժամանակ:

	6) Փամբակ համայնքի Դեբետ բնակավայրի դպրոցի մասով, եթե դպրոցի կառուցումը ծրագրում արդեն արտացոլված է, գործող ծրագրային գրառումը լրացնել նախատեսվող մարզադահլիճի, հանդիսությունների դահլիճի, բաց մարզադաշտի կառուցման և տարածքի բարեկարգման աշխատանքներով՝ նույն օբյեկտի վերաբերյալ առանձին կրկնվող գրառում չստեղծելու սկզբունքով։
	Չի ընդունվել: Առաջարկը կդիտարկվի հաջորդ փոփոխության ժամանակ:

	7) Իջևանի Գառնիկ Անանյանի անվան ավագ դպրոցի ուսումնական շենքի կառուցման և մարզադահլիճի վերակառուցման վերաբերյալ Կոմիտեի ցանկում առկա երկու գրառումները համադրել և ծրագրում ներկայացնել մեկ ամբողջական գրառմամբ։
	Չի ընդունվել: Առաջարկը կդիտարկվի հաջորդ փոփոխության ժամանակ:

	8) Գորիսի Ա. Բակունցի անվան թիվ 1 ավագ դպրոցի մասով գործող ծրագրային գրառումը, համապատասխան ծրագրային որոշման առկայության դեպքում, լրացնել մարզադահլիճի վերակառուցման բաղադրիչով՝ միաժամանակ համապատասխանեցնելով աշխատանքների ավարտվածության վերաբերյալ տեղեկատվությունը փաստացի իրավիճակին։
	Չի ընդունվել: Առաջարկը կդիտարկվի հաջորդ փոփոխության ժամանակ:

	
ԿԳՄՍ նախարարության նախագծով առաջարկվող առանձին դպրոցների կրկնակի ծրագրային կարգավիճակի վերաբերյալ
ԿԳՄՍ նախարարության նախագծով N 3 հավելվածում «վերանորոգում/հիմնանորոգում» միջամտությամբ առաջարկվում է ընդգրկել նաև Շաղաթի միջնակարգ դպրոցը և Այգեձորի միջնակարգ դպրոցը։
Միաժամանակ գործող N 1 հավելվածում նշված դպրոցներն արդեն ընդգրկված են «կառուցում» միջամտությամբ։
Հետևաբար առաջարկում ենք մինչև նախագծի ընդունումը ճշտել դրանց N 3 հավելվածում լրացուցիչ ներառման նպատակը։
Եթե վերանորոգման/հիմնանորոգման աշխատանքները նախատեսվում են որպես մինչև նոր դպրոցի կառուցումը կրթական գործընթացի բնականոն և անվտանգ կազմակերպման համար անհրաժեշտ ինքնուրույն ժամանակավոր միջոցառում, այդ հանգամանքը և համապատասխան աշխատանքների ծավալը անհրաժեշտ է բացահայտել նախագծի հիմնավորման մեջ։
Եթե, սակայն, վերանորոգում/հիմնանորոգում միջամտությունը փոխարինում է նախկինում նախատեսված կառուցմանը, անհրաժեշտ է համապատասխան փոփոխություն կատարել նաև N 1 հավելվածում։

	


        Ընդունվել է ի գիտություն.

	
Ներքին Բազմաբերդի Ե. Ասատրյանի անվան միջնակարգ դպրոցի վերաբերյալ
Կոմիտեի նախկին նախագծով առաջարկված՝ Ներքին Բազմաբերդի միջնակարգ դպրոցը N 3 հավելվածում ներառելու հարցը ԿԳՄՍ նախարարության ներկայացրած նախագծով արդեն իսկ հաշվառված է՝ այն ներառելով նոր 146-րդ տողով և որպես պատվիրատու մարմին սահմանելով ՀՀ քաղաքաշինության կոմիտեն։

	

           Ընդունվել է, խմբագրվել է.

	 Նախագծի անցումային դրույթների վերաբերյալ
ԿԳՄՍ նախարարության նախագծի 2-րդ կետով առաջարկվում է ամբողջ որոշման գործողությունը տարածել 2026 թվականի հունվարի 1-ից ծագած հարաբերությունների վրա։
Հաշվի առնելով, որ վերոնշյալ առաջարկությունների ընդունման դեպքում նախագիծը ներառելու է իր բնույթով տարբեր մի քանի կարգավորումներ, առաջարկում ենք ընդհանուր հետադարձ ուժի ձևակերպման փոխարեն նախատեսել համապատասխան կարգավորումներից յուրաքանչյուրի նպատակին համապատասխան որոշակի անցումային դրույթներ։
Մասնավորապես՝
1) քանի որ նպատակ է հետապնդվում շինարարության թույլտվություն չպահանջող աշխատանքների հատուկ կարգավորումը տարածել նաև արդեն սկսված կամ իրականացված աշխատանքների վրա, նախատեսել հետևյալ նորմը.
«Սույն որոշմամբ N 2 հավելվածի «Եզրահանգումներ» բաժնում սահմանված՝ շինարարության թույլտվություն չպահանջող աշխատանքների վերաբերյալ կարգավորումը տարածվում է նաև 2026 թվականի հունվարի 1-ից հետո N 3 հավելվածում ընդգրկված դպրոցներում պետական գնման պայմանագրերի հիման վրա սկսված կամ իրականացված աշխատանքների նկատմամբ՝ միայն այն մասով, որով այդ աշխատանքները համապատասխանում են նշված կարգավորմամբ սահմանված պայմաններին։»։
2) ծրագրի իրականացման ընթացքում տեխնիկապես հիմնավորված քանդման վերաբերյալ կարգավորման համար նախատեսել.
«Սույն որոշման 2-րդ կետի 1.2-րդ ենթակետով սահմանված կարգավորումը կիրառվում է նաև սույն որոշումն ուժի մեջ մտնելու օրվա դրությամբ N 1 և N 3 հավելվածներում ընդգրկված և նախագծման կամ շինարարության փուլում գտնվող դպրոցների նկատմամբ։ Մինչև սույն որոշումն ուժի մեջ մտնելը սահմանված կարգով կազմված տեխնիկական հետազննության եզրակացությունները, ճարտարագիտական ուսումնասիրությունների արդյունքները և նախագծային փաստաթղթերը կարող են օգտագործվել ծրագրի հետագա իրականացման ընթացքում, եթե դրանք պահպանում են իրենց արդիականությունը և համապատասխանում են գործող պարտադիր պահանջներին։»։
ԿԳՄՍ նախարարության կողմից առաջարկվող նոր դպրոցների ծրագրում ընդգրկմանը 2026 թվականի հունվարի 1-ից կիրառություն տալու անհրաժեշտության առկայության դեպքում առաջարկում ենք այդ անհրաժեշտությունն առանձին հիմնավորել՝ ներկայացնելով այն արդեն սկսված ծրագրային, նախագծային, գնման կամ այլ հարաբերությունները, որոնց նկատմամբ նախատեսվում է նոր կարգավորման կիրառումը։

	



        Ընդունվել է ի գիտություն.

	
ՀՀ ՔԱՂԱՔԱՇԻՆՈՒԹՅԱՆ ԿՈՄԻՏԵ
	19.08.2026թ.

	
	N 01/18.7/13113-2026

	նախաբանի խմբագրությունն առաջարկում ենք ճշգրտել և շարադրել հետևյալ կերպ՝
«Հիմք ընդունելով «Քաղաքաշինության մասին» օրենքի 10-րդ հոդվածի 1-ին մասի 14-րդ և 15-րդ կետերը և ղեկավարվելով «Նորմատիվ իրավական ակտերի մասին» օրենքի 33-րդ և 34-րդ հոդվածներով՝ Հայաստանի Հանրապետության կառավարությունը որոշում է.»։

	           Ընդունվել է, խմբագրվել է.

	առաջարկում ենք N 2093-Ն որոշման N 2 հավելվածի «Եզրահանգումներ» բաժնի չորրորդ պարբերությունը տեղափոխել՝ դարձնելով երրորդ պարբերություն, և դրանում նախատեսված կարիքների գնահատման բաղադրիչների ցանկը շարադրել հետևյալ խմբագրությամբ.
«Նշված միջամտությունների իրականացման, միջամտության տեսակի ընտրության նպատակով յուրաքանչյուր դպրոցում իրականացվում է կարիքների գնահատում՝ հիմնված հետևյալ բաղադրիչների վրա՝
1. տանիք, ինչպես նաև հովհարների տեղադրում և փոխարինում, ներառյալ ջերմամեկուսիչ շերտի, տանիքի կոնստրուկցիաների ամրությունը, հակահրդեհային և հակակոռոզիոն շերտերի առկայությունը, ծածկի մաշվածության մակարդակի գնահատումը և դրա բաղկացուցիչ մասերի առկայությունը,
2. դռներ, ներառյալ դրանց մաշվածության աստիճանի գնահատումը, փականների առկայությունը, ֆունկցիոնալությունը և գործող նորմերին համապատասխանության գնահատումը,
3. պատուհաններ, ներքին և արտաքին պատուհանագոգեր, ներառյալ դրանց մաշվածության աստիճանի գնահատումը, փականների և բարդ փականների առկայությունը, ապակիների և ապակեփաթեթների վնասվածության աստիճանը,
4. հատակ, ներառյալ հատակի կառուցման համար օգտագործված նյութերը և մաշվածության աստիճանի գնահատումը,
5. ջերմագազամատակարարման և օդափոխության համակարգեր, ներառյալ կաթսայատան, կաթսաների, ջերմուղու, խողովակների և ջեռուցման մարտկոցների վնասվածության աստիճանը, ֆունկցիոնալությունը և գործող նորմերին համապատասխանության գնահատումը, ինչպես նաև դրանց ժամանակակից նյութերով պատրաստված լինելու հանգամանքը,
6. ջրամատակարարման և ջրահեռացման համակարգեր, սանհանգույցներ, ներառյալ սալիկների, կախովի առաստաղների վնասվածության գնահատումը, սանիտարական սարքերի առկայությունը, դրանց ֆունկցիոնալությունը, ինչպես նաև հենաշարժողական խնդիրներ ունեցող անձանց համար նախատեսված սանհանգույցների առկայությունը, կոյուղու մաքրման կայաններ և դիտահորերի տեղադրման անհրաժեշտությունը և համապատասխան տարածքի առկայությունը,
7. ներքին հարդարում, կոնստրուկցիաների պահպանման տեղային միջոցառումներ ներառյալ օգտագործված նյութերը և մաշվածության աստիճանը,
8. արտաքին և ներքին էլեկտրական համակարգերի, արևային կայանների ամբողջական կամ մասնակի փոխարինում, այդ թվում, էլեկտրահաղորդման գծերի ֆունկցիոնալությունը և օգտագործված նյութերը, առկա տրանսֆորմատորային ենթակայանների հզորությունը և ֆունկցիոնալությունը,
9. կապի համակարգերի ամբողջական կամ մասնակի փոխարինում,
10. հակահրդեհային համակարգերի ամբողջական կամ մասնակի փոխարինում,
11. նախակրթարան, ներառյալ դրանց բացակայության պարագայում կառուցման հնարավորության գնահատումը,
12. շենքերի և շինությունների երեսպատման աշխատանքների ամբողջական կամ մասնակի իրականացում, այդ թվում հենապատեր, մարզադահլիճներ, հանդիսությունների դահլիճներ և ճաշարաններ ներառյալ դրանց մաշվածությունը և հագեցվածության գնահատումը, ինչպես նաև դրանց բացակայության պարագայում նորի կառուցման հնարավորությունը,
13. գույքային հագեցվածություն, ներառյալ դասասենյակների, լաբորատոր սենյակների, մարզական, հանդիսությունների դահլիճի, ճաշարանի, բուժկետի և վարչական մասի համար նախատեսված գույքը,
14. արտաքին տեսք և տարածքի բարեկարգում, ներառյալ շենքի/շենքերի մուտքերի և ելքերի հագեցվածությունը, այդ թվում՝ թեքահարթակների և ծածկի առկայությունը, սալվածքի առկայությունը և մաշվածության աստիճանը, արտաքին տեսքի համար օգտագործված նյութերի տեսակը և դրանց մաշվածության աստիճանը, ջրահեռացման խողովակների առկայությունը, տարածքի բարեկարգման անհրաժեշտությունը, ցանկապատի առկայությունը և դրա մաշվածության աստիճանի գնահատումը, մարզադաշտի, խաղադաշտի առկայությունը,
15. կոնստրուկցիաների պահպանման համար լուծում պահանջող անհետաձգելի տեղային վերականգնում՝ ելնելով բնականոն շահագործմից,
16․ Շենքերը պարփակող/պատող կոնստրուկցիաների ջրամեկուսացում, անհրաժեշտության դեպքում դրենաժային համակարգերի իրականացում։»։
	Ընդունվել է, խմբագրվել է.

	Միաժամանակ նույն բաժնի գործող երրորդ պարբերությունն առաջարկում ենք դարձնել չորրորդ պարբերություն և շարադրել հետևյալ նոր խմբագրությամբ՝
«Վերանորոգման/հիմնանորոգման համար ընտրված և N 3 հավելվածի համաձայն հաստատված՝ Հայաստանի Հանրապետության կառավարության «Մինչև 2026 թվականը կառուցվող, հիմնանորոգվող կամ վերակառուցվող 300 դպրոցներ» ծրագրում ընդգրկված յուրաքանչյուր դպրոցի համար իրականացված կարիքների գնահատման արդյունքում արձանագրված, ստորև սահմանված քաղաքաշինական միջամտություններին համապատասխանող և պատվիրատուի հետ համաձայնեցված վերանորոգման/հիմնանորոգման աշխատանքները համարվում են շինարարության թույլտվություն չպահանջող աշխատանքներ։
Այն դպրոցներում, որտեղ իրականացվում է նորոգում, կարող են նախատեսվել նաև անհրաժեշտ բացակայող ենթակառուցվածքների, մասնավորապես՝ մարզադահլիճի, հանդիսությունների դահլիճի կամ մանկապարտեզի (նախակրթարանի) մասնաշենքի կառուցման նախագծային լուծումներ՝ օրենսդրությամբ սահմանված ընթացակարգերով։
Սույն պարբերությամբ սահմանված՝ շինարարության թույլտվություն չպահանջող աշխատանքները ներառում են քաղաքաշինական միջամտության հետևյալ աստիճանները՝
1. տանիքի ամբողջական կամ մասնակի փոխարինում, ինչպես նաև հովհարների տեղադրում և փոխարինում,
2. դռների ամբողջական կամ մասնակի փոխարինում,
3. պատուհանների ամբողջական կամ մասնակի փոխարինում,
4. հատակների ամբողջական կամ մասնակի փոխարինում,
5. ջերմագազամատակարարման և օդափոխության համակարգերի ամբողջական կամ մասնակի փոխարինում, կաթսայատան վերազիննում, վերականգնում,
6. արտաքին և ներքին ջրամատակարարման և ջրահեռացման համակարգերի ամբողջական կամ մասնակի փոխարինում, այդ թվում՝ կոյուղու մաքրման կայանի և դիտահորի տեղադրում,
7. արտաքին և ներքին էլեկտրական համակարգերի ամբողջական կամ մասնակի փոխարինում, այդ թվում՝ արևային կայանների տեղադրում,
8. կապի համակարգերի ամբողջական կամ մասնակի փոխարինում,
9. հակահրդեհային համակարգերի ամբողջական կամ մասնակի փոխարինում,
10. շենքերի և շինությունների երեսպատման աշխատանքների ամբողջական կամ մասնակի իրականացում, այդ թվում՝ գոյություն ունեցող հենապատերի, խաղադաշտերի, մարզադահլիճների, հանդիսությունների դահլիճների, ճաշարանների, թեքահարթակների, սալվածքների, ցանկապատերի և մարզադաշտերի մասով,
11. շենքերիի միջնորմների և պարփակող արտաքին պատերի մասնակի քանդում,
12. կոնստրուկցիաների պահպանման, քայքայման կանխարգելման ժամանակավոր լուծում պահանջող անհետաձգելի տեղային վերականգնման աշխատանքներ՝ ելնելով բնականոն շահագործման և դասապրոցեսի անխափան կազմակերպման պահանջներից, ուսումնասիրված բոլոր այն դեպքերում, երբ մասնագիտական եզրակացությամբ շենքի տեխնիկական վիճակը գնահատված կլինի առնվազն բավարար և կպահանջվի սեյսմազինվածության բարձրացում,
13. Շենքերը պարփակող/պատող կոնստրուկցիաների ջրամեկուսացում, անհրաժեշտության դեպքում դրենաժային համակարգերի իրականացում:
Սույն պարբերությամբ սահմանված միջամտություններն ուղղվում են կարիքների գնահատմամբ համապատասխան բաղադրիչի համար արձանագրված կարիքի վերացմանը, վերանորոգմանը կամ արդիականացմանը։»։

	Ընդունվել է, խմբագրվել է.

	առաջարկում ենք ճշգրտել՝ N 2 հավելվածի «Եզրահանգումներ» բաժնի նոր խմբագրությամբ շարադրվող չորրորդ պարբերությունից հետո լրացնելով հետևյալ բովանդակությամբ նոր՝ հինգերորդ պարբերությամբ՝
«Սույն բաժնի չորրորդ պարբերությամբ սահմանված՝ շինարարության թույլտվություն չպահանջող աշխատանքների կատարման և (կամ) դրանց նկատմամբ իրականացվող վերահսկողության ընթացքում, ինչպես նաև սույն բաժնի երրորդ պարբերությամբ նախատեսված կարիքների գնահատման ընթացքում արձանագրված վնասվածքների դեպքում իրականացվում են ծածկված աշխատանքների/կոնստրուկցիաների/ ստուգման միջոցառումներ, որոնց արդյունքում, անհրաժեշտության դեպքում, առանց շինարարության թույլտվություն ստանալու իրականացվում են սույն բաժնի չորրորդ պարբերության 11-րդ կետով նախատեսված՝ կոնստրուկցիաների պահպանման, քայքայման կանխարգելման համար լուծում պահանջող անհետաձգելի տեղային վերականգնման աշխատանքներ։»։
Միաժամանակ առաջարկում ենք նույն բաժինը լրացնել հետևյալ բովանդակությամբ նոր՝ վեցերորդ պարբերությամբ՝
«Սույն բաժնի հինգերորդ պարբերությամբ նախատեսված աշխատանքների անհրաժեշտությունը և ծավալն արձանագրվում են համապատասխան ակտով՝ մինչև տվյալ աշխատանքի իրականացումը։ Ակտը կազմվում է Պատվիրատուի և կապալառուի հետ համատեղ՝ ներգրավելով հեղինակային և, առկայության դեպքում, տեխնիկական հսկողներին, ինչպես նաև շենքի տեխնիկական վիճակի մասին եզրակացությունը տված կազմակերպության ներկայացուցչին»։
	Ընդունվել է, խմբագրվել է.

	առաջարկում ենք համապատասխան ենթակետում լրացուցիչ ամրագրել հետևյալ պարբերությունը՝
«Սույն ենթակետով նախատեսված հիմքերով իրականացվող քանդումը (ապամոնտաժումը) համարվում է սույն որոշմամբ հաստատված ծրագրով նախատեսված քանդում, որի նկատմամբ Հայաստանի Հանրապետության կառավարության 2026 թվականի հուլիսի 2-ի N 982-Ն որոշմամբ հաստատված կարգի 15-րդ կետի համաձայն՝ նույն կարգի դրույթները չեն կիրառվում։»։

	Ընդունվել է, խմբագրվել է.

	առաջարկում ենք սույն գրության 4-րդ կետով առաջարկվող նոր՝ 1.2-րդ ենթակետը լրացնել հետևյալ պարբերությամբ՝
«Սույն ենթակետով նախատեսված՝ N 3 հավելվածում ներառված դպրոցների մասնաշենքերի ամբողջական կամ մասնակի քանդման (ապամոնտաժման) աշխատանքների արդյունքի, ինչպես նաև այդ աշխատանքների իրականացման և դրանց արդյունքում առաջացած շինարարական աղբի տեղափոխման նկատմամբ կիրառվում է սույն կետի 1-ին ենթակետով սահմանված կարգավորումը։»։
Միաժամանակ N 2093-Ն որոշման 2-րդ կետի գործող 1.1-ին ենթակետում առաջարկում ենք «բացառությամբ շինարարական աղբի» բառերից հետո լրացնել հետևյալ բառերը՝
«և սույն կետի 1.2-րդ ենթակետով նախատեսված քանդման (ապամոնտաժման) աշխատանքների արդյունքի»։
	Ընդունվել է, խմբագրվել է.

	Նախագծի վերջնական խմբագրման ընթացքում առաջարկում ենք համապատասխան դպրոցների վերաբերյալ փոփոխությունները կատարել ներկայացված ցանկում նշված շինարարական աշխատանքների միջամտության աստիճանին համապատասխան՝ պահպանելով ցանկում ներկայացված միջամտության բնույթն ու ծավալը։
	Չի ընդունվել: Առաջարկը կդիտարկվի հաջորդ փոփոխության ժամանակ:

	
        ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ և ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ
	14.08.2026թ.

	
	№ ԴԽ/20.1/31200-2026

	[bookmark: _Hlk218689648]Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման 3-րդ հավելվածում փոփոխություններ և լրացումներ կատարելու նախագծի վերաբերյալ առաջարկություններ և դիտողություններ չկան։
	Ընդունվել է ի գիտություն.

	ՀՀ ԱՐԱԳԱԾՈՏՆԻ ՄԱՐԶՊԵՏԻ ԱՇԽԱՏԱԿԱԶՄ
	

	      ՀՀ կառավարության 2023 թվականի նոյեմբերի 30-ի N 2093-Ն որոշման նախագծի հավելված N 1-ի 48-րդ  տողում «Կառուցում» բառը փոխարինել «Վերանորոգում» բառով։
	
Ընդունվել է, խմբագրվել է.

	
  ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	14.08.2026թ.

	
	/27.4.3/43267-2026

	«Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման մեջ լրացումներ կատարելու  մասին» Հայաստանի Հանրապետության կառավարության որոշման նախագծի վերաբերյալ բովանդակային դիտարկումներ չունենք, միաժամանակ հայտնում ենք, որ նախագծի 2-րդ կետով նախատեսվող կարգավորման վերաբերյալ անհրաժեշտ է ներկայացնել լրացուցիչ պարզաբանում, մասնավորապես՝ ինչով է պայմանավորված նախագծով նախատեսվող կարգավորման գործողությունը 2026 թվականի հունվարի 1-ից ծագած հարաբերությունների վրա տարածելը։ 
Միաժամանակ, հարկ ենք համարում նշել, որ Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման նախաբանում՝ որպես որոշման ընդունման լիազորող նորմ հղում է կատարված Հայաստանի Հանրապետության կառավարության 2021 թվականի օգոստոսի 18-ի N 1363-Ա որոշմամբ հաստատված՝ Հայաստանի Հանրապետության կառավարության ծրագրի «4.3 ԿՐԹՈՒԹՅՈՒՆ» բաժնի 1-ին, 2-րդ, 3-րդ պարբերություններին և 3-րդ պարբերության 1-ին, 2-րդ ենթակետերին, Հայաստանի Հանրապետության կառավարության 2021 թվականի նոյեմբերի 18-ի N 1902-Լ որոշմամբ հաստատված N 1 հավելվածի 8.2-րդ կետին: 
Այս կապակցությամբ, անհրաժեշտ է նկատի ունենալ, որ ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: 
«Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:
Հաշվի առնելով վերոգրյալը՝ առաջարկում ենք վերանայել Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման նախաբանը:
	 

Ընդունվել է ի գիտություն.

	
  ՀԱՅԱՍՏԱՆԻ ՏԱՐԱԾՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ
	13.08.2026թ.

	
	Ե/01/2831-26

	 «Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման մեջ փոփոխություններ և լրացումներ կատարելու մասին»  Հայաստանի Հանրապետության կառավարության որոշման նախագծի և տեղեկանք-հիմնավորման լրամշակված տարբերակը, մասնավորապես` լրամշակվել է կից ցանկը` հեռացվել են 158-րդ, 162-րդ, 167-րդ, 191-րդ և 192-րդ տողերը:
	Ընդունվել է, խմբագրվել է.

	
        ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ  ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ
(Լրամշակված նախագծի  վերաբերյալ տրամադրված դիտարկում)
	17.08.2026թ.

	
	ԴԽ/20.1/31527-2026

	«Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ առաջարկություններ և դիտողություններ չկան։
	Ընդունվել է ի գիտություն.

	  ՀԱՅԱՍՏԱՆԻ ՏԱՐԱԾՔԱՅԻՆ ԶԱՐԳԱՑՄԱՆ ՀԻՄՆԱԴՐԱՄ
(Լրամշակված նախագծի  վերաբերյալ տրամադրված դիտարկում)
	18.08.2026թ.

	
	Ե/01/2882-26

	Հայտնում ենք, որ Հայաստանի տարածքային զարգացման հիմնադրամը ի կատարումն ՀՀ փոխվարչապետ Տիգրան Խաչատրյանի 2026 թվականի հուլիսի 12-ի թիվ /03.67/27547-2026 հանձնարարականի, 2026 թվականի օգոստոսի 13-ի թիվ Ե/01/2831-26 գրությամբ Ձեզ է ներկայացրել  «Հայաստանի Հանրապետության կառավարության 2023 թվականի նոյեմբերի 30-ի N 2093-Ն որոշման մեջ փոփոխություններ և լրացումներ կատարելու մասին»  Հայաստանի Հանրապետության կառավարության որոշման նախագծի և տեղեկանք-հիմնավորման լրամշակված տարբերակը, որում մասնավորապես լրամշակվել է կից ցանկը` հեռացվել են 158-րդ, 162-րդ, 167-րդ, 191-րդ և 192-րդ տողերը, այդպիսով ներկայացված ցանկի տողերը 146-ից 194-ի փոխարեն դառնալով 146-ից 189-ը։
Կրկին, ներկայացնում ենք լրամշակված և 2026 թվականի օգոստոսի 13-ի թիվ Ե/01/2831-26 գրությամբ Ձեզ ներկայացված նախագիծը, տեղեկանք-հիմնավորումը և խնդրում հիմք ընդունել կցված տարբերակները։

	Ընդունվել է ի գիտություն.

